Φεντόρ Τσάλοφ

Ο **Φεντόρ Νικολάεβιτς Τσάλοφ** (Ρώσικα: Фёдор Николаевич Чалов; γεννημένος στις 10 Απριλίου 1998) είναι Ρώσος επαγγελματίας ποδοσφαιριστής που αγωνίζεται ως επιθετικός για τον ΠΑΟΚ και την εθνική Ρωσίας.

## Καριέρα σε συλλόγους

### ΤΣΚΚΑ Μόσχας
Ο Τσάλοφ έκανε το ντεμπούτο του με την πρώτη ομάδα της ΤΣΣΚΑ Μόσχας σε ένα παιχνίδι στα πλαίσια του Κυπέλλου Ρωσίας εναντίον της Γενισέι Κρασνογιάρσκ, στις 21 Σεπτεμβρίου 2016.

Στις 2 Νοεμβρίου 2016, σκόραρε τέσσερα γκολ με την ομάδα Κ-19 τη; ΤΣΣΚΑ, σε μία νίκη με 5-0 επί της αντίστοιχης Κ-19 της Μονακό στα πλαίσια του ΟΥΕΦΑ Γιουθ Λιγκ.

Έπειτα από εκείνο το παιχνίδι, ο Τσάλοφ κλήθηκε στην ανδρική ομάδα (εκμεταλλεύοντας το γεγονός πως το  βασικό στράικερ της ομάδας, Λατσίνα Τραορέ μετρούσε μόλις 4 γκολ σε 15 συμμετοχές) και έκανε το ντεμπούτο του στο Ρωσικό πρωτάθλημα στις 6 Νοεμβρίου του 2016, μπαίνοντας ως αλλαγή σε ένα παιχνίδι κόντρα στην Αμκάρ Περμ. Την αμέσως επόμενη αγωνιστική, στις 18 Νοεμβρίου του 2016, πραγματοποίησε την πρώτη του εμφάνιση στην αρχική 11αδα της ΤΣΣΚΑ, ξεκινώντας βασικός στον αγώνα απέναντι στην Αρσενάλ Τούλα. Στις 22 Νοεμβρίου του 2016, ξεκίνησε για πρώτη φορά βασικός σε αγώνα Τσάμπιονς Λιγκ, στον αγώνα εναντίον της Μπάγερ Λεβερκούζεν.  Σκόραρε το πρώτο του γκολ με την ΤΣΣΚΑ στις 3 Δεκεμβρίου του 2016, σε ένα παιχνίδι εναντίον της Ουράλ Εκαταρίνμπουργκ.

Στις 27 Φεβρουαρίου του 2017, ο Τσάλοφ ανανέωσε το συμβόλαιό του με την ΤΣΣΚΑ μέχρι το 2020. Στις 12 Δεκεμβρίου του 2018, σκόραρε ένα γκολ στην μεγάλη νίκη της ομάδας του με 3-0 επί της Ρεάλ Μαδρίτης στο Σαντιάγο Μπερναμπέου. Στις 22 Ιανουαρίου του 2019, ανανέωσε το συμβόλαιό του με την ΤΣΣΚΑ μέχρι το 2022.

Κατά την διάρκεια της σεζόν 2020-21, ξεκίνησε έχοντας μόλις 2 γκολ σε 21 εμφανίσεις, ωστόσο στις 17 Δεκεμβρίου 2020, σημείωσε χατ-τρικ σε μια νίκη με 3-1 επί της Ροστόφ.

Στις 11 Ιουνίου 2023, ο Τσάλοφ άνοιξε το σκορ στον τελικό κυπέλλου της Ρωσίας, με την ομάδα του να κατακτά εν τέλη το τρόπαιο στην διαδικασία των πέναλτι. 

Στις 30 Ιουλίου 2023, ο Τσάλοφ σημείωσε ένα σπάνιο χατ-τρικ, αφού σημείωσε τρία γκολ από πέναλτι εναντίον της Αχμάτ Γκρόζνι, εξασφαλίζοντας την νίκη με 3-2 για την ομάδα του.

#### Δανεισμός στη Βασιλεία
Στις 1 Φεβρουαρίου του 2022, ο Τσάλοφ εντάχθηκε στην ελβετική ΦΚ Βασιλεία με εξάμηνο δανεισμό έως και το τέλος της σεζόν. Ο Τσάλοφ έκανε το ντεμπούτο του στο πρωτάθλημα της Ελβετίας με τον νέο του σύλλογο στις 6 Φεβρουαρίου του ίδιου έτους, σε μία ισοπαλία της ομάδας του με 3-3 εναντίον της Σιόν. Πέτυχε το πρώτο του τέρμα για το σύλλογο στις 19 Φεβρουαρίου, στον αγώνα εναντίον της ΦΚ Λοζάν-Σπορ, βοηθώντας την ομάδα του να κερδίσει με 3-0. Το τελευταίο του παιχνίδι με τη Βασιλεία ήταν στις 22 Μαΐου του 2022, σε μία νίκη με 2-1 επί της Λουγκάνο. Ο Τσάλοφ σημείωσε μία ασιστ στο συγκεκριμένο παιχνίδι στο γκολ του Νταριαν Μάλες.  Κατά τη διάρκεια της θητείας του στην Βασιλεία, ο Τσάλοφ έπαιξε συνολικά 19 αγώνες πετυχαίνοντας συνολικά 5 γκολ. 14 από αυτά τα παιχνίδια ήταν στο πρωτάθλημα Ελβετίας, δύο στο Κόνφερενς Λιγκ και τρία φιλικά παιχνίδια. Συνολικά σκόραρε τέσσερα γκολ για το πρωτάθλημα και ένα στα πλαίσια φιλικού αγώνα. 

### ΠΑΟΚ
Στις 1 Αυγούστου 2024, ο Τσάλοφ υπέγραψε συμβόλαιο τριετούς συνεργασίας με τον ΠΑΟΚ. Έκανε το ντεμπούτο του στις 13 Αυγούστου του 2024, σε μία εντός έδρας ήττα-αποκλεισμό με σκορ 3-4 στην παράταση από την Μάλμε, στα πλαίσια του τρίτυο γύρο προκριματικών του ΟΥΕΦΑ Τσάμπιονς Λιγκ.

## Διεθνής καριέρα
Ο Τσάλοφ σκόραρε τρία γκολ με την Εθνική ομάδα Κ17 της Ρωσίας στο Παγκόσμιο Κύπελλο ΦΙΦΑ Κ-17 του 2015.

Στις 11 Μαΐου 2018, συμπεριλήφθηκε στην προεπιλογή της εθνικής Ρωσίας για το Παγκόσμιο κύπελλο του 2018, όντας παράλληλα η πρώτη φορά που κλήθηκε στην Εθνική ομάδα. Δεν συμπεριλήφθηκε ωστόσο στην τελική ομάδα του Παγκοσμίου Κυπέλλου. 

Έκανε το ντεμπούτο του με την εθνική Ρωσίας στις 21 Μαρτίου 2019, στα προκριματικά του Euro 2020 εναντίον του Βελγίου.

## Προσωπική ζωή
Ο πατέρας του είναι ερευνητής χημικός, ενώ ο μεγαλύτερος αδελφός του Ντάνιελ Τσαλόφ είναι επίσης επαγγελματίας ποδοσφαιριστής. Στα νιάτα του ήταν  εξαιρετικός στο πιάνο και στο φλάουτο καθώς και στο ποδόσφαιρο.

## Στατιστικά καριέρας

### Σε συλλόγους

### Διεθνές

**Διεθνείς γκολ**

## Τίτλοι
; ΤΣΚΚΑ Μόσχας
* Κύπελλο Ρωσίας: 2022-23 
* Σούπερ Καπ Ρωσίας: 2018

; Ατομικοί
* Νέος Ποδοσφαιριστής της Σεζόν στη Ρωσία: 2017 
* Πρώτος σκόρερ του Ρωσικού πρωταθλήματος: 2018-19
* Ρωσική Πρέμιερ Λιγκ: Επιθετικός της σεζόν: 2018-19 
* Καλύτερη 11αδα της σεζόν στην Ρωσική Πρέμιερ Λιγκ: 2022-23 
* Ρωσική Πρέμιερ Λιγκ: Ασίστ της σεζόν: 2023-24 

## Παραπομπές


## Εξωτερικοί σύνδεσμοι

* 

Κατηγορία:Ρώσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ρωσίας Κ17
Κατηγορία:Ποδοσφαιριστές Εθνικής Ρωσίας Κ18
Κατηγορία:Ποδοσφαιριστές Εθνικής Ρωσίας Κ19
Κατηγορία:Ποδοσφαιριστές Εθνικής Ρωσίας Κ21
Κατηγορία:Ποδοσφαιριστές Εθνικής Ρωσίας
Κατηγορία:Ποδοσφαιριστές ΤΣΣΚΑ Μόσχας
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ρώσοι ποδοσφαιριστές στο εξωτερικό
Κατηγορία:Ποδοσφαιριστές ΦΚ Βασιλεία
Κατηγορία:Ξένοι ποδοσφαιριστές στην Ελβετία
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΟΚ
Κατηγορία:Ξένοι ποδοσφαιριστές στην Ελλάδα
Κατηγορία:Σελίδες με πηγές CS1 στα Ρωσικά (ru)